Панин Григорий Валерьевич

Панин Григорий Валерьевич (24 ноябрь 1985 йыл, Ҡарағанды, Ҡаҙаҡ ССР-ы) — Рәсәй хоккейсыһы, һаҡсы. Тольятти «Лада» хоккей клубы тәрбиәләнеүсеһе. Әлеге ваҡытта Континенталь хоккей лигаһында сығыш яһаған Өфөнөң «Салауат Юлаев» хоккей клубы уйынсыһы. 2009 һәм 2010 йылдарҙа Ҡазандың «Аҡ Барс» командаһы составында ике Гагарин кубогын яулай. 2005 йылда Рәсәй йәштәр йыйылма командаһы менән донъя чемпионатының көмөш миҙалдарын яулай.

 Карьера 
 Тольяттиҙа (2007 йылға тиклем) 
Григорий Панин хоккей менән Ҡаҙағстандың Ҡарағанда ҡалаһында шөғөлләнә башлай. Шунан ул Тольяттиға күсә һәм урындағы «Лада» өсөн сығыш яһай башлай. 2002/2003 йылдар миҙгелендә Григорий «Лада-2» өсөн Рәсәй чемпионатының беренсе лигаһында 37 уйында 15 мәрәй йыя. «Лада-2» «Волга буйы» дивизионында өсөнсө урынды ала. Киләһе йылда ул «Лада» хоккей клубының фарм-клубы ЦСК ВВС өсөн Рәсәй чемпионатының юғары лигаһында 26 осрашыуҙа 5 мәрәй йыя. Был команда конференцияһында 12-се урында була һәм плей-оффҡа эләкмәй. Шул уҡ миҙгелдә Панин «Лада-2» өсөн 31 уйында 6 мәрәй йыя.

2004/2005 йылдар миҙгелендә Григорий Панин Рәсәй чемпионатының Суперлигаһында «Лада» өсөн тәүге уйындарын үткәрә. Шул йылда ул бөтәһе 50 уйында бер гол керетә һәм бер пас бирә. Тольятти командаһы миҙгелдең финалына етә һәм көмөш миҙалдарҙы яулай. Киләһе миҙгелдә Панин 61 уйында ҡатнаша һәм плей-оффта тәүге мәрәйҙәрен йыя. 2006/2007 йылдар миҙгеле Панин өсөн Тольяттилағы һуңғы тулы миҙгел була.

 «Аҡ Барс» (2007—2014) 
2007 йылдың 13 ноябрендә Григорий Панин Ҡазандан «Аҡ Барс» менән контракт төҙөй«Ак Барс» подписал контракт с Паниным. 2008 йылдың башында Панин яңы командаһы менән Континенталь кубокты еңә. «Аҡ Барс» өсөн Рәсәй чемпоинатында ул 43 уйында 10 мәрәй йыя. Плей-оффта иһә ярымфиналда «Салауат Юлаев» командаһынан отола. 2008 йылда Континенталь хоккей лигаһы барлыҡҡа килә, «Аҡ Барс»  башҡа клубтар менән шунда күсә. Ҡазан клубы даими миҙгелде икенсе урында тамамлай. Гагарин кубогы өсөн плей-оффта бер-бер артлы «Барыҫ», «Авангард», Мәскәүҙән «Динамо» һәм «Локомотив» хоккей клубтарын ота һәм КХЛ-дың тәүге миҙгеленең чемпионы исемен һәм Рәсәй чемпонатының алтын миҙалдарын яулай. Панин плей-оффта штраф минуттарын иң күп алған уйынсы була.

2009/2010 йылдар миҙгелендә Панин «Аҡ Барс» менән был һөҙөмтәне яңынан ҡабатлай — Гагарин кубогы икенсегә Ҡазанда ҡала. 2012 йылдың 3 май көнөндә Григорий «Аҡ Барс» менән яңы контракт төҙөйМайоров и Абдуллин подписали контракты с «Ак Барсом», Петров продлил соглашение. 2013 йылдың 18 октябрендә Григорий Панин 11 уйынға дисквалификация ала —  ул уйын туҡтағас «Медвешчак» уйынсыһы Мэтт Мерли башына  һуғаПанин дисквалифицирован на 11 матчей. Шул  КХЛ вице-президенты Владимир Шалаев әйтеүе буйынса, Григорий тағы ла 2,5 миллион һумлыҡ штраф алаВладимир Шалаев: «Панин будет оштрафован более чем на 2,5 млн рублей». 2014 йылдың 19 июнендә «Аҡ Барс» Панин менән контракты өҙә«Ак Барс» расторг контракт с Паниным.

 ЦСКА һәм «Салауат Юлаев» 
2014 йылдың 21 июнендә Григорий Панин ЦСКА менән бер йылға килешеү төҙөйПанин стал игроком ЦСКА. ЦСКА тәүгегә даими миҙгелде еңә. Шул йылда КХЛ-да даими миҙгел буйынса Рәсәй чемпионы билдәләнә. Шуға күрә Григорий Панин өсөнсө тапҡыр Рәсәй чемпионы исемен яулай. Гагарин кубогында ЦСКА конференциялар финалына етә һәм шунда буласаҡ чемпионға СКА хоккей клубына серияла ете уйында отола. Мәскәү командаһы серияның тәүге өс осрашыуында еңә, әммә киләһе дүртәүһендә отола һәм КХЛ чемпионатының бронза миҙалдарына лайыҡ була. 2015 йылдың 9 июнендә Григорий ЦСКА менән ике йылға контрактын оҙайтаЦСКА продлил контракт с Паниным на 2 года.

2015/2016 йылдар миҙгелендә ЦСКА тағы ла даими чемпионатты еңә. Шуның өсөн Виктор Тихонов исемендәге кубок бирелә. Әммә был миҙгелдә Рәсәй чемпионатының миҙалсылары плей-офф буйынса билдәләнә. Шунда ЦСКА тәү тапҡыр үҙ тарихында финалға сыға һәм шунда ете уйында Магнитогорскиҙың «Металлург» хоккей клубынан отола. Панин тәү тапҡыр Рәсәй һәм КХЛ чемпионаттарының көмөш миҙалдарын йыя. Тимәк, ул КХЛ миҙалдарының тулы комплектын йыя. 2016 йылдың 2 октябрендә «Слован» командаһына ҡаршы уйында ул судьяға һуға, шуның өсөн уйын аҙағына тиклем боҙҙан ҡыуыла, ә артабан тағы дүрт уйынға дисквалификация ала«Р-Спорт»: КХЛ дисквалифицировала защитника ЦСКА Панина на 4 матча за удар судьи. 24 декабрҙә ул «башҡа йә муйынға һөжүм» өсөн тағы дүрт уйынды үткәрергә мәжбүр булаЗащитник ЦСКА Панин дисквалифицирован на 4 матча. Әммә Панин яҡшы яҡтан да билдәләнеп өлгөрә: февралең бер аҙнаһында ул иң яҡшы һаҡсы тип танылаКХЛ признала Еременко, Панина и Петтерссона лучшими игроками недели. ЦСКА өсөнсөгә даими миҙгелдә беренсе була. Әммә плей-оффта һөҙөмтәләр шулай уҡ яҡшы булмай. Мәскәү клубы икенсе раундта «Локомотив» командаһынан отола һәм миҙалдарһыҙ ҡала, ә Панин серияның һуңғы уйынында ике матч-штраф алып өлгөрә«Локомотив» – ЦСКА. Панин получил двойной матч-штраф. Аҙаҡтан Григорий Панин 8 уйынға дисквалификация алаПанин дисквалифицирован на 8 матчей за атаку Тэлбота и Козуна. 

Миҙгел бөткәс Панин «Аҡ Барс» хоккей клубына яңынан ҡайтыр, тигән һүҙҙәр була. Әммә ул Өфөнөң «Салауат Юлаев» менән бер йыллыҡ контракт төҙөйПодписан контракт с Григорием Паниным . 2017/2018 йылдар миҙгеленең тәүе 8 уйынын ул дисквалификация өсөн ҡатнашмай үткәрә. Григорий 2017 йылдың һуңғы аҙнаһында иң яҡшы һаҡсы тип таныла2017 йылдың һуңғы аҙнаһының иң яҡшы уйынсылары. Даими миҙгелдә «Салауат Юлаев» конференцияла икенсе урынды яулай, 2010 йылдан бирле тәүге тапҡыр Чернышев дивизионын еңә. 6 мартта Григорий менән 2021 йылдың 30 апреленә тиклем яңы контрак төҙөлә«Салават Юлаев» продлил контракт с Паниным на 3 сезона. Ә плей-оффта Өфө клубы конференция ярымфиналында «Трактор» хоккей клубына отола. Григорий бөтәһе 56 уйында 17 мәрәй йыя һәм алты гол керетә.

2018/2019 йылдар миҙгеледә Панин команданың капитаны итеп һайлана. Тик миҙгел башында ул өс аҙна йәрәхәтенән дауаланаАрзамасцев из-за травмы выбыл на месяц, Панин – на три недели, Метсола – на две. Ноябрь аҙағында Григорий йәрәхәтенең рецидивын ала һәм уйындар ҡалдырырға мәжбүр була«Слован» – «Салават Юлаев». Умарк и Панин вернулись в состав уфимцев, Филатов не сыграет. «Салауат Юлаев» даими миҙгелде конференцияла алтынсы урында тамамлай, Гагарин кубогы өсөн плей-оффтың тәүге этабында «Металлург» хоккей клубын ота (4-2 серияла иҫәп). Конференция ярымфиналында беренсе урын алған «Автомобилист» командаһын 4-1 иҫәбе менән Өфө клубы еңә, шул серияның ике уйынын Григорий Панин дисквалификация өсөн ситтән ҡарайПанин пропустит два матча серии с «Автомобилистом» из-за дисквалификации. Көнсығыш конференцияһы финалында «Авангард» хоккей клубына ҡаршы серияның дүртенсе осрашыуында Григорий тағы йәрәхәтләнәЗащитник «Салавата Юлаева» Панин получил резаную рану голени  — миҙгел уның өсөн тамамлана, ә «Салауат Юлаев» серияла 2-4 иҫәбе менән отола. Григорий был йылда барыһы 59 уйында 9 мәрәй һәм «+11» файҙалыҡ күрһәткесен йыя.

 Рәсәй йыйылма командаһында 
2002 йылда Панин тәү тапҡыр Рәсәй юниорҙар йыйылма командаһына саҡырыла. Бик мөһим булмаған турнирҙарҙа ул бөтәһе 17 уйын уҙғара һәм өс һөҙөмтәле пас бирә. 2004/2005 йылдар миҙгелендә ул Рәсәй йәштәр йыйылма командаһы менән донъя чемпионатында ҡатнаша. Финалда Канада йәштәренән отолалар һәм көмөш миҙалдар яулайҙар. Григорий Панин алты уйында 1 мәрәй йыя. Шунан бирле ул башҡаса йыйылма командаға саҡырылмай.
 Статистика 
''Һуңғы яңыртыу: 22 июль 2019

 Клубта карьераһы 
 Даими миҙгел Плей-офф Миҙгел Команда Лига У Г П М Штр +/- У Г П М Штр +/- 2002/03Лада-2БЛ3787151464—————— 2003/04ЦСК ВВСЮЛ26145362—————— 2003/04Лада-2БЛ3124653——————— 2004/05ЛадаРСЛ42112503800040 2005/06ЛадаРСЛ5156111213812320-2 2006/07ЛадаРСЛ4816793-9300040 2007/08ЛадаРСЛ20123593Команданан китә 2007/08Аҡ БарсРСЛ33358521710112456 2008/09Аҡ БарсКХЛ4521012821819022440 2008/09Аҡ Барс-2БЛ21232——————— 2009/10Аҡ БарсКХЛ381786561524622 2010/11Аҡ БарсКХЛ41381164239112301 2011/12Аҡ БарсКХЛ501111212071202212-1 2012/13Аҡ БарсКХЛ19033313—————— 2013/14Аҡ БарсКХЛ26044840—————— 2014/15ЦСКАКХЛ4801010422114112222 2014/15ЦСКАКХЛ140224-340220-1 2015/16ЦСКАКХЛ4512379111701156-1 2016/17ЦСКАКХЛ3244879208033561 2017/18Салауат ЮлаевКХЛ42381187714336203 2018/19Салауат ЮлаевКХЛ4616779313022388 2019/20Салауат ЮлаевКХЛ            Бөтәһе РСЛ-да 194 11 20 31 375 17 29 2 3 5 73 4 Бөтәһе Ьеренсе лигала 70 11 13 24 119 0 — — — — — — Бөтәһе Юғары лигала 26 1 4 5 36 2 — — — — — — Бөтәһе КХЛ-да 432 16 73 88 812 119 121 7 19 26 280 15

 Халыҡ-ара карьераһы 
 Йыл Команда Турнир Урын   У Г П М Штр 2005 Рәсәй U20 ЙДЧ16x16px 6 0 1 1 6

 Ҡаҙаныштары 
 Йәштәр донъя чемпионатының көмөш миҙалсыһы — 2005.
 Рәсәй чемпионатының көмөш миҙалсыһы — 2004/2005.
 Континенталь кубок еңеүсеһе — 2008.
 Гагарин кубогы еңеүсеһе — 2008/09, 2009/10.
 Рәсәй чемпионы — 2009, 2010, 2015.
 Виктор Тихонов исемендәге Континент кубогы еңеүсеһе — 2014/15, 2015/16, 2016/17.
 КХЛ чемпионатының бронза миҙалсыһы — 2014/15, 2018/19.
 КХЛ чемпионатының көмөш миҙалсыһы — 2016.

 Шәхси тормошо 
Григорий Паниндың тәүге ҡатыны Регина Марк исемле улын тыуҙыра. 2009 йылда Регина автомобилендә авария яһай. Уның һөҙөмтәләре буйынса ике кеше һәләк була. Регинаны дүрт йылға төрмәлә язаға тарттыралар. Әммә бәләкәй балаһы булғанға, язаһын 14 йылға күсерәләрЖену Панина приговорили к 4 годам лишения свободы. 2013 йылда Григорий менән Регина айырылышалар. Шунан Григорийға яңы ҡатыны Инна 2015 йылда Платон исемле тағы бер ул тыуҙыра.

 Иҫкәрмәләр 

 Һылтанмалар 


 Sports.ru сайтында профиле

Категория:Рәсәй хоккейсылары
Категория:КХЛ хоккейсылары
Категория:Хоккей һаҡсылары
Категория:Салауат Юлаев командаһының уйынсылары
Категория:Хоккей буйынса Рәсәй йыйылма командаһының уйынсылары
Категория:Рәсәй хоккей һаҡсылары
Категория:«Аҡ Барс» хоккейсылары
Категория:ЦСКА Мәскәү хоккей клубының уйынсылары
Категория:Шайбалы хоккей буйынса Рәсәй чемпиондары
Категория:«Лада» хоккей клубының уйынсылары
Категория:ЦСК ВВС хоккей клубының уйынсылары
Категория:Гагарин кубогы еңеүселәре